text: Bárður á Steig Nielsen, løgmaður, helt seinnapartin røðu í sambandi við minningarhaldið fyri teimum sjólátnu á Vinnuháskúlanum í Havn. Niðanfyri stendur røðan at lesa.
text: #000003
text: Fyri nøkrum fáum døgum síðani varð eg spurdur, um eg ikki helt, at tíðin var farin frá allahalgannadegi? Mítt svar var stutt og greitt. Nei. Tí tað sømir seg fyri eina siglandi tjóð at halda fast í henda dag. Tíðin er avgjørt ikki farin frá minningardegi teirra sjólátnu. Tí vil eg takka Vinnuháskúlanum fyri at veita okkum innivist og Sjómansmissiónini fyri at skipa so væl fyri á hvørjum ári.
text: #000004
text: Eg havi altíð hildið, at hesin dagurin sigur nógv um okkara land. Um samanhaldið millum fólk okkara. At tá ið á stendur, og sorgin og deyðin vitja, tá hyggja vit ikki burtur. Vit standa saman við teimum, sum hava mist, og vísa teimum virðing og stuðul. Hetta eru heilt serligir eginleikar og vísir eina styrki í okkara fólki.
text: #000005
text: Tað eru í ár 70 ár, síðani vit fyrstu ferð hildu minningarhald teirra sjólátnu á allahalgannadegi, tann 1. november. Minningardagurin kom í kjalarvørrinum av seinna heimsbardaga, sum bart út er ein skakandi táttur í okkara siglingarsøgu. Ein sorgarsøga av teimum stóru. Hóast vit ikki beinleiðis vóru við í krígnum, so var okkara land týðiliga merkt av hesum ræðuleikum. Sjómenn okkara sigldu vandasjógv til frama fyri land og fólk. Í landsins tænastu. Tí tað var neyðugt at sigla fyri at breyðføða fólkið og skapa liviligari kor í landinum.
text: #000006
text: Í tølum kunnu vit síggja teir sorgarleikir, sum fóru fram her hjá okkum og kring heimin, tá ið allur heimurin var í bardaga. Hetta eru ræðandi tilburðir og tøl. Í alt 213 føroyingar doyðu í vandasigling, og eftir sótu nógvar ungar einkjur og faðirleys børn.
text: #000007
text: Sorgina í mongum heimum í Føroyum kunnu vit kortini ikki gera upp í tølum. Sorgin er eisini trupul at seta orð á. Svári missurin, sum nógvir av landsmonnum okkara og teirra avvarðandi hava kent av øllum tí, sum fór fram undir krígnum, hevur verið stórur. Sárini á sálina kunnu vit heldur ikki gera upp í tølum.
text: #000008
text: Í roynd og veru er tað líka mikið. Tíðin er avgjørt ikki farin frá minningardegi teirra sjólátnu. Við røskum, væl útbúnum sjófólki og góðum, tryggum skipum fegnast vit, tá farið loysir frá landi og setur kós út í havsbrúnna. Slíkt leggur støði undir ein fjølbroyttan føroyskan búskap. Men ongantíð er hetta vandaleyst, og ongantíð uttan ótta. Havið er og verður ein góður tænari, men havið kann eisini vera ein kargur og óunniligur harri.
text: #000010
text: Tað er mín vón, at vit vísa hesum minningardegi størstu virðing og sóma, sum tað sømir seg eini siglandi tjóð – tað veri seg í fiskivinnu, oljuvinnu ella aðrari vinnu. Føroyar fara altíð at hava havið sum sín nærmasta granna.
text: #000012
text: Árið í ár er eitt hendinga ár, og vit kunnu takka Harranum fyri, at eingin er sjólátin, síðani vit seinast vóru savnað her. Tí fara vit ikki í dag at nevna nøvn, men vit reisa okkum og minnast í tøgn tey, ið á ymsan hátt ikki bóru boð aftur í bý.
text: #000013
text: Høvuðsstýrið havt fund við nýggjum formanni, aðalskrivara og stýrislimi
text: #000019
text: Høvuðsstýrið í Heimamissiónini hevði fund í kvøld við nýggjum formanni, aðalskrivara og stýrislimi. Heri Kjærbo er nýggjur formaður í høvuðsstýrinum, Hjalmar Hansen nýggjur stýrislimur og Jákup Brúsá ...
text: #000020
text: Í farnu viku lýsti Nes prestagjald við ungdómsgudstænastu í Fríðrikskirkjuni leygarkvøldið 3. juni, í samráð við ungdómsarbeiðið í missiónshúsinum Tabor á Toftum. Tá dagurin nærkaðist og veðurmennirni...
text: #000022
text: Í dag, 4. juni 2023 eru júst 10 ár liðin síðani Símun Persson Jacobsen tók við sum formaður í høvuðsstýrinum fyri Kirkjuligu Heimamissiónina. Hetta er samstundis seinasti dagur hjá Símuni sum formanni...
text: #000025
text: 16. mai var stýrisfundur settur á skrá hjá stýrinum fyri Leirvíkar missiónshús. Tá Jørgen Andreasen, sum er formaður fyri stýrið, er sjómaður, kann við hvørt vera neyðugt at hava slíkar fundir umvegis...
text: #000026